Afan Ogwr Rhondda (etholaeth Senedd)

Un o etholaethau'r Senedd yw Afan Ogwr Rhondda, a ffurfiwyd ar gyfer etholiad 2026. Yr enw Cymraeg a ddefnyddir hefyd yn Saesneg. Bydd yr etholaeth hon yn ethol chwe Aelod o'r Senedd (AS). Fe'i cynigiwyd yn dilyn adolygiad 2024 o etholaethau'r Senedd, ac fe'i ffurfiwyd drwy uno dwy o etholaethau Senedd y Deyrnas Unedig, sef Aberafan Maesteg ar y naill law a Rhondda ac Ogwr ar y llall. Bydd y ffiniau'n cael eu hadolygu eto cyn etholiad 2030.